สถาบันวิจัยดาราศาสตร์แห่งชาติ (องค์การมหาชน) ชวนประชาชนร่วมชม “ดาวเคียงเดือน”
สถาบันวิจัยดาราศาสตร์แห่งชาติ (องค์การมหาชน) ชวนประชาชนร่วมชม “ดาวเคียงเดือน” ในคืนวันที่ 22 พฤษภาคม ถึงรุ่งเช้า 23 พฤษภาคมนี้ และ “ดาวเสาร์ปรากฏเคียงดวงจันทร์” โดยสังเกตได้ด้วยตาเปล่าตั้งแต่เวลาประมาณ 22:20 น.เป็นต้นไป          สถาบันวิจัยดาราศาสตร์แห่งชาติ (องค์การมหาชน) (สดร.) กระทรวงการอุดมศึกษา วิทยาศาสตร์ วิจัยและนวัตกรรม (อว.) เชิญชวนประชาชนร่วมชม “ดาวเคียงเดือน” คืน 22 พฤษภาคม ถึง รุ่งเช้า 23 พฤษภาคม 2562 “ดาวเสาร์ปรากฏเคียงดวงจันทร์” ห่างประมาณ 2.8 องศาสังเกตได้ด้วยตาเปล่าตั้งแต่ เวลาประมาณ 22:20 น. เป็นต้นไป ทางทิศตะวันออกเฉียงใต้ และจะค่อย ๆ เข้าใกล้กันมากขึ้นในช่วงรุ่งเช้า หากใช้กล้องโทรทรรศน์ขนาดเส้นผ่านศูนย์กลางตั้งแต่ 4 นิ้ว มีกำลังขยาย 50 เท่าขึ้นไป ช่วยสังเกตการณ์ จะมองเห็นวงแหวนดาวเสาร์ได้อย่างชัดเจน   ทั้งนี้ ผู้สนใจสามารถชมความสวยงามของปรากฏการณ์ท้องฟ้าได้ทุกพื้นที่ทั่วประเทศ